text: Lars Løkke Rasmussen (V) besøger Sønderborg
  27 marts 2015 kl. 07.10
  Selvom valget endnu ikke er skudt i gang, er Venstres formand taget på valg-tourné. Fredag får Sønderborg besøg af den tidligere statsminister.
  Lars Løkke Rasmussen besøger her til formiddag Sønderborg Statsskole og Kongskilde Industries. Hos Kongskilde skal han indvie et nyt europæisk distributionscenter.
  -Det nye distributionscenter er ensbetydende med nye private arbejdspladser i Sønderborg. Det er jeg glad for, da private arbejdspladser er forudsætningen for velstand og dermed velfærd i Danmark. 
  Derfor er det altafgørende, at vi sikrer bedre rammevilkår for vores virksomheder, hvis flere skal gå samme vej som Kongskilde Industries og skabe vækst i Danmark i stedet for at rykke produktionen til udlandet, siger Lars Løkke Rasmussen.
  
  